Na podlagi 16. člena Zakona o športu (Uradni list RS, št. 29/17 in 21/18 – ZNOrg in 82/20), Resolucije o nacionalnem programu športa v Republiki Sloveniji za obdobje 2014-23, (Uradni list RS, št. 26/14) in 17. člena Statuta Občine Nazarje (UG SO št. 59/2017) je Občinski svet Občine Nazarje na 14. redni seji dne, 10. 12. 2020 sprejel

ODLOK

O SOFINANCIRANJU LETNEGA PROGRAMA ŠPORTA V OBČINI NAZARJE

1. SPLOŠNE DOLOČBE
2. člen

(vsebina odloka)

1. Odlok o sofinanciranju letnega programa športa v občini Nazarje (v nadaljevanju: Odlok) določa izvajalce posameznih programov in področij letnega programa športa (v nadaljevanju: LPŠ), podrobnejše pogoje in merila za izbiro in vrednotenje izvajanja LPŠ na lokalni ravni, način določitve višine sofinanciranja, postopek izbire in sofinanciranja izvajanja LPŠ, način sklepanja in vsebino pogodb o sofinanciranju ter način izvajanja nadzora nad pogodbami o sofinanciranju.
2. člen

(opredelitev javnega interesa v športu)

1. Javni interes obsega naloge nacionalnega in lokalnega pomena, ki so določene v Nacionalnem programu športa v RS (v nadaljevanju: NPŠ) in so namenjene zagotavljanju optimalnih pogojev za kakovostno ukvarjanje s športom in gibalnimi dejavnostmi za ohranjanje zdravja. Javni interes v občini obsega dejavnosti na vseh področjih športa v skladu s prednostnimi nalogami, ki so opredeljene v NPŠ in se uresničuje tako, da se:

* v proračunu občine zagotavlja finančna sredstva za sofinanciranje LPŠ,
* načrtuje, gradi in vzdržuje lokalno pomembne športne objekte in površine za šport v naravi,
* spodbuja in zagotavlja pogoje za opravljanje in razvoj vseh področjih športa.

1. LETNI PROGRAM ŠPORTA
2. člen

(opredelitev športnih programov in področij)

1. Za uresničevanja javnega interesa v športu se v skladu s proračunskimi možnostmi in ob upoštevanju načela enake dostopnosti javnih sredstev za vse izvajalce iz proračuna občine lahko sofinancirajo naslednja področja športa:
2. ŠPORTNI PROGRAMI:

* prostočasna športna vzgoja otrok in mladine
* športna vzgoja otrok in mladine s posebnimi potrebami
* obštudijske športne dejavnosti
* športna vzgoja otrok in mladine usmerjenih v kakovostni in vrhunski šport
* kakovostni šport
* vrhunski šport
* šport invalidov
* športna rekreacija
* šport starejših

1. ŠPORTNI OBJEKTI IN POVRŠINE ZA ŠPORT V NARAVI

* izgradnja, posodobitve in opremljanje športnih objektov in površin za šport v naravi
* upravljanje in obratovanje športnih objektov in površin za šport v naravi

1. RAZVOJNE DEJAVNOSTI V ŠPORTU

* usposabljanje in izpopolnjevanje strokovnih delavcev v športu
* statusne pravice športnikov, strokovnih delavcev v športu in strokovna podpora programov
* založništvo v športu
* znanstveno raziskovalna dejavnost v športu
* informacijsko komunikacijska tehnologija na področju športa

1. ORGANIZIRANOST V ŠPORTU

* delovanje športnih društev in njihovih zvez zna lokalni ravni

1. ŠPORTNE PRIREDITVE IN PROMOCIJA ŠPORTA

* športne prireditve
* javno obveščanje o športu
* športna dediščina in muzejska dejavnost v športu

1. DRUŽBENA IN OKOLJSKA ODGOVORNOST V ŠPORTU
2. člen

(izvajalci letnega programa športa)

1. Izvajalci LPŠ po tem odloku so:

* športna društva in športne zveze, ki so registrirani v RS,
* pravne osebe, ki so registrirane za opravljanje dejavnosti v športu v RS,
* ustanove, ki so ustanovljene za splošno koristen namen na področju športa, v skladu z zakonom, ki ureja ustanove,
* zavodi s področja vzgoje in izobraževanja, ki izvajajo javnoveljavne športne programe,
* samostojni podjetniki posamezniki, ki so registrirani za opravljanje dejavnosti v športu v RS,
* zasebni športni delavci.

1. člen

(letni program športa: LPŠ)

1. LPŠ je dokument, ki opredeli športne programe in področja, ki so v koledarskem letu, za katerega se LPŠ sprejema, v občini prepoznana kot javni interes.
2. Glede na razvojne načrte, prioritete v športu, razpoložljiva proračunska sredstva ter kadrovske in prostorske razmere v lokalnem športu se v LPŠ določi:

* športne programe in področja, ki se v proračunskem letu sofinancirajo iz občinskega proračuna,
* višino proračunskih sredstev za sofinanciranje programov in področij športa,
* obseg in vrsto športnih programov in področij.

1. Predlog LPŠ pripravi pristojni organ občinske uprave, sprejme pa Občinski svet Občine Nazarje.
2. člen

(odbor za šport v občini)

1. Za zagotavljanje avtentičnih interesov civilne športne sfere v športu v občini župan s sklepom ustanovi Odbor za šport, ki poda mnenje k predlogu LPŠ pred odločanjem na občinskem svetu in županu svetuje ter predlaga kvalitetne rešitve v zvezi z razvojem športa v občini. Odbor za šport je sestavljen iz petih (5) članov iz vrst športnikov in/ali športnih delavcev, ki delujejo v športnih organizacijah s sedežem v občini.
2. Mandat Odbora za šport je vezan na mandat župana.
3. POGOJI IN MERILA TER NAČIN DOLOČITVE VIŠINE SOFINANCIRANJA
4. člen

(pogoji in merila za izbiro in vrednotenje LPŠ)

1. Pogoji in merila za izbiro in vrednotenje LPŠ so kot priloga sestavni del tega odloka.
2. člen

(način določitve višine sofinanciranja)

1. Višina sofinanciranja se določi s pogoji in meril za izbiro in vrednotenje LPŠ. Vsako področje športa se ovrednoti z ustreznim številom točk. Vrednost točke je količnik med z LPŠ določeno višino sredstev za posamezno področje in skupnim številom zbranih točk vsakega ovrednotenega področja. Višina sofinanciranja je zmnožek števila zbranih točk in izračunane vrednosti točke.
2. POSTOPEK SOFINANCIRANJA LPŠ
3. člen

(način sofinanciranja LPŠ)

1. Sofinanciranje izvajanja LPŠ iz javnih sredstev se izvede z javnim razpisom.
2. člen

(javni razpis in razpisna dokumentacija)

1. V skladu z veljavno zakonodajo, Odlokom in sprejetim LPŠ župan izda sklep o začetku postopka javnega razpisa za sofinanciranje LPŠ. S sklepom določi: predmet sofinanciranja, predviden obseg javnih sredstev, cilje, ki se jih da doseči, in besedilo javnega razpisa. Občinska uprava objavi javni razpis (v nadaljevanju: JR).
2. Objava JR mora vsebovati:

* ime in naslov naročnika,
* pravno podlago za izvedbo JR,
* predmet JR,
* navedbo pogojev za kandidiranje na JR (upravičeni izvajalci LPŠ),
* navedbo pogojev, meril in kriterijev za vrednotenje športnih programov in področij,
* višino sredstev, ki so na razpolago za predmet JR,
* obdobje, v katerem morajo biti porabljena dodeljena sredstva,
* rok, do katerega morajo biti predložene vloge in način oddaje vlog,
* datum in način odpiranja vlog,
* rok, v katerem bodo vlagatelji obveščeni o izidu JR,
* navedbo oseb, pooblaščenih za dajanje informacij o JR,
* informacijo o razpisni dokumentaciji.

1. Razpisna dokumentacija mora vsebovati:

* razpisne obrazce,
* navodila izvajalcem za pripravo in oddajo vloge,
* informacijo o dostopnosti do odloka, LPŠ ter pogojev, meril in kriterijev,
* vzorec pogodbe o sofinanciranju programov.

1. člen

(komisija za izvedbo javnega razpisa)

1. Župan s sklepom ustanovi Komisijo za izvedbo JR (v nadaljevanju: komisija).
2. Komisijo sestavljajo predsednik in najmanj dva člana. Predsednik in člani komisije ne smejo biti z vlagatelji, ki kandidirajo za dodelitev sredstev, interesno povezani v smislu poslovne povezanosti, sorodstvenega razmerja (v ravni vrsti ali v stranski vrsti do vštetega četrtega kolena), v zakonski zvezi, v zunajzakonski skupnosti, v svaštvu do vštetega drugega kolena tudi, če so te zveze, razmerja oziroma skupnosti že prenehale. Prav tako ne smejo sodelovati pri delu komisije, če obstajajo druge okoliščine, ki bi vplivale na njihovo neobjektivnost in nepristranskost (npr. osebne povezave). Člani komisije podpišejo izjavo o prepovedi interesne povezanosti.
3. Komisija se sestaja na rednih in izrednih sejah. Seje lahko potekajo tudi dopisno. Komisija o poteku sej in o svojem delu vodi zapisnik. Za sklepčnost in sprejemanje odločitev je potrebna navadna večina.
4. Naloge komisije so:

* pregled in ocena vsebine razpisne dokumentacije,
* odpiranje in ugotavljanje pravočasnosti ter popolnosti prejetih vlog,
* ocena vlog na podlagi pogojev, meril in kriterijev navedenih v LPŠ, JR oziroma razpisni dokumentaciji,
* priprava predloga izvajalcev LPŠ po izbranih športnih programih in področjih,
* potrditev predloga izbire in sofinanciranja LPŠ po športnih programih in področjih ter izvajalcih,
* vodenje zapisnikov o svojem delu.

1. Strokovno-administrativna dela za komisijo opravlja za šport pristojni delavec občinske uprave.
2. člen

(postopek izvedbe javnega razpisa)

1. Občina JR najavi v Uradnih objavah Občine Nazarje, besedilo JR in razpisno dokumentacijo objavi na svojih spletnih straneh. Rok za prijavo na JR ne sme biti krajši kot 14 dni od objave JR.
2. Vloga mora biti oddana v zaprti ovojnici z oznako »ne odpiraj – vloga« in navedbo JR, na katerega se nanaša. Vloga je lahko tudi elektronska, če je tako določeno v besedilu JR. Način elektronske predložitve vloge se določi v razpisni dokumentaciji.
3. Odpiranje prejetih vlog opravi komisija v roku in na način, ki je predviden v besedilu JR. Odpirajo se samo v roku posredovane vloge v pravilno izpolnjeni in označeni ovojnici ter v vrstnem redu, po katerem so bile prejete. Odpiranje vlog ni javno.
4. Za vsako vlogo komisija na odpiranju ugotovi formalno popolnost glede na to, ali je bila oddana pravočasno in s strani upravičenega vlagatelja ter ali so bili predloženi vsi zahtevani dokumenti.
5. O odpiranju vlog se vodi zapisnik, ki vsebuje:

* kraj in čas odpiranja prispelih vlog,
* imena navzočih članov komisije,
* naziv vlagateljev navedenih po vrstnem redu odpiranja,
* ugotovitve o popolnosti oziroma nepopolnosti posamezne vloge ter navedbo manjkajoče dokumentacije.

1. Zapisnik podpišejo predsednik in prisotni člani komisije.
2. člen

(poziv za dopolnitev vloge)

1. Na podlagi zapisnika o odpiranju vlog se v roku osmih (8) dni pisno pozove tiste vlagatelje, katerih vloge niso bile popolne, da jih dopolnijo. Rok za dopolnitev vlog je osem (8) dni od prejema sklepa.
2. Nepopolne vloge, ki jih vlagatelji v roku iz prejšnjega odstavka ne dopolnijo, se s sklepom zavržejo. Pritožba zoper sklep ni dovoljena.
3. člen

(odločba o izbiri)

1. Na osnovi odločitve komisije odločbo o izbiri izda pristojni organ občinske uprave. Odločba o izbiri je podlaga za sklenitev pogodb o sofinanciranju izvajanja LPŠ.
2. Ob izdaji odločbe o izbiri izvajalec razpisa vlagatelja pozove k podpisu pogodbe o sofinanciranju izvajanja LPŠ.
3. člen

(pritožbeni postopek: ugovor)

1. Zoper odločbo o izbiri je možno podati ugovor v roku osmih (8) dni od prejema odločbe. Predmet ugovora ne morejo biti pogoji, merila in kriteriji za vrednotenje LPŠ.
2. O ugovoru odloči župan v roku trideset (30) dni od prejema ugovora. Odločitev župana je dokončna. O odločitvi župan obvesti tudi komisijo.
3. Zoper odločitev župana je dopusten upravni spor na Upravnem sodišču Republike Slovenije, ki se vloži v roku trideset (30) dni od vročitve odločbe.
4. Vložen upravni spor ne zadrži sklepanja pogodb z izbranimi izvajalci LPŠ.
5. člen

(objava rezultatov JR)

1. Rezultati JR se po zaključku postopka JR objavijo na spletni strani občine.
2. VSEBINA POGODB Z IZVAJALCI LPŠ IN NAČIN NADZORA NAD POGODBAMI
3. člen

(pogodba z izbranimi izvajalci LPŠ)

1. Z izbranimi izvajalci LPŠ župan sklene pogodbe o sofinanciranju izvajanja LPŠ. V pogodbi se opredeli:

* naziv in naslov naročnika ter izvajalca dejavnosti,
* pravna osnova za sklenitev pogodbe,
* vsebino in obseg dejavnosti,
* čas realizacije dejavnosti,
* višino dodeljenih sredstev,
* terminski plan porabe sredstev,
* način nadzora nad namensko porabo sredstev, izvedbo športnih programov in področij, ter predvidene sankcije v primeru neizvajanja,
* način nakazovanja sredstev izvajalcu,
* način in vzrok spremembe višine pogodbenih sredstev,
* način, vsebino in rok za poročanje o realizaciji LPŠ po pogodbi,
* določilo, da izvajalec, ki nenamensko koristi pogodbena sredstva ali drugače krši pogodbena določila, ne more kandidirati za sredstva na naslednjem JR,
* druge medsebojne pravice in obveznosti.

1. Če se vlagatelj v roku osmih (8) dni ne odzove na poziv k podpisu pogodbe, se šteje, da je umaknil vlogo za sofinanciranje.
2. člen

(spremljanje izvajanja LPŠ)

1. Izvajalci LPŠ so dolžni izvajati izbrane športne programe in področja v obsegu opredeljenem v pogodbi, sredstva pa nameniti za izbran športni program in področje v skladu z JR.
2. Nadzor nad izvajanjem pogodb in porabo proračunskih sredstev izvaja občinska uprava, ki lahko kadarkoli v času trajanja pogodb nadzor izvede po metodah:

* pregled periodičnih poročil izvajalcev,
* pregled spletnih strani izvajalcev ter spremljanje medijskih oblik javnega nastopanja,
* razgovori skrbnika pogodb z upravljavci (javnih) športnih objektov,
* razgovori skrbnika pogodb z izvajalci na sedežu občinske uprave,
* preverjanje izvedbe programov na mestu izvajanja – športnem objektu,
* pregled izvajanja na sedežu izvajalca in revizijski pregled na podlagi predloga.

1. V primeru, da občinska uprava ugotovi nenamensko porabo prejetih sredstev, lahko takoj ustavi sofinanciranje in odstopi od pogodbe. Že prejeta proračunska sredstva mora izvajalec vrniti v proračun skupaj z zakonitimi zamudnimi obrestmi.
2. Izvajalec, ki krši pogodbena določila, ne more kandidirati za proračunska sredstva na naslednjem JR.
3. PREHODNE DOLOČBE
4. člen

(prednostna uporaba javnih športnih objektov in površin)

1. Zavodi s področja vzgoje in izobraževanja, ki izvajajo programe v okviru obveznega ali razširjenega dela vzgojno izobraževalnega procesa, imajo prednost pred izvajalci LPŠ in drugimi uporabniki.
2. Športna društva, ki izvajajo LPŠ, imajo pod enakimi pogoji prednost pred drugimi uporabniki.
3. Športna društva, ki ne izvajajo LPŠ, a imajo status društva v javnem interesu na področju športa, imajo pod enakimi pogoji prednost pred drugimi uporabniki, ki niso izvajalci LPŠ.
4. člen

(prenehanje veljavnosti prejšnjega Odloka)

1. Z dnem uveljavitve tega Odloka preneha veljati Odlok o postopku sofinanciranja letnega programa športa v občini Nazarje (UG SO, št. 14/2019).
2. člen

(veljavnost odloka)

1. Ta odlok začne veljati naslednji dan po objavi v Uradnem glasilu slovenskih občin.

Številka: 032-0004/2018-15

Datum: 12. 10. 2020

Občine Nazarje

Matej PEČOVNIK, župan

PRILOGA

POGOJI IN MERILA ZA IZBIRO IN VREDNOTENJE

LETNEGA PROGRAMA ŠPORTA V OBČINI NAZARJE

S Pogoji in merili za sofinanciranje LPŠ v Občini Nazarje (v nadaljevanju: merila) se določa uresničevanje javnega interesa v športu. Sredstva se prijaviteljem razdelijo na osnovi izvedbe JR. Merila so sestavni del Odloka in obsegajo:

* pogoje za določitev upravičenih izvajalcev LPŠ,
* merila za vrednotenje programov in področij športa.

Z merili je uveljavljen točkovni model. Vsakemu izbranemu programu/področju športa se na osnovi meril izračuna skupna višina točk. Končna višina sofinanciranja programa/področja športa je zmnožek med številom dodeljenih točk in končno vrednostjo točke, pri čemer je končna vrednost točke količnik med z LPŠ določeno višino sredstev za program/področje in skupnim številom zbranih točk vseh ovrednotenih vlog posameznega programa/področja.

Merila se v času trajanja postopka JR ne smejo spreminjati.

DOLOČITEV UPRAVIČENIH IZVAJALCEV LPŠ:

Prijavitelji po 4. členu Odloka postanejo upravičeni izvajalci LPŠ, če izpolnjujejo naslednje pogoje:

* imajo sedež v občini,
* so na dan objave javnega razpisa (v nadaljevanju: JR) za sofinanciranje LPŠ najmanj eno (1) leto registrirani v skladu z veljavnimi predpisi, ena od registriranih dejavnosti po standardni klasifikaciji pa je izvajanje športnih programov (93.120: dejavnost športnih klubov; 93.190: druge športne dejavnosti),
* izvajajo športne programe in področja športa skladno z odlokom in LPŠ, se pravočasno prijavijo na javni razpis ter izpolnjujejo vse razpisne pogoje,
* imajo za prijavljena športne programe in področja:
* zagotovljene materialne in prostorske pogoje ter ustrezno izobražen/usposobljen kader za opravljanje strokovnega dela v športu,
* izdelano finančno konstrukcijo, iz katere so razvidni viri prihodkov in stroškov izvedbe programov,
* urejeno evidenco članstva (športna društva, zveze) ter evidenco o udeležencih programov.

Športna društva in njihove zveze imajo pod enakimi pogoji prednost pri izvajanju LPŠ.

ŠPORTNI PROGRAMI

Športni programi so najbolj prepoznaven del športa in praviloma predstavljajo organizirano in strokovno vodeno športno vadbo, ki je prilagojena različnim skupinam ljudi, njihovim sposobnostim, znanju, motivaciji, starosti (otroci, mladina, invalidi, odrasli, starejši).

Uporabljene kratice v nadaljevanju predstavljajo naslednje športne programe:

* ŠV-VIZ: športna vzgoja otrok in mladine: programi v zavodih s področja vzgoje in izobraževanja,
* ŠV-PRO: športna vzgoja otrok in mladine: prostočasni programi,
* ŠV-PRI: športna vzgoja otrok: pripravljalni programi,
* ŠV-PP: športna vzgoja otrok in mladine: programi otrok s posebnimi potrebami,
* ŠŠTU: obštudijski športni programi,
* ŠV-USM: športna vzgoja otrok in mladine: programi usmerjenih v kakovostni in vrhunski šport,
* KŠ: programi kakovostnega športa,
* VŠ: programi vrhunskega šport,
* ŠI: programi športa invalidov,
* RE: programi športne rekreacije,
* ŠSTA: programi športa starejših.

SKUPNI POGOJI ZA IZBIRO

Pri vrednotenju športnih programov se upoštevajo naslednji splošni pogoji:

VKLJUČENOST UDELEŽENCEV:

* isti udeleženec se pri istem izvajalcu vrednoti le venem (1) športnem programu, (izjema: kategorizirani športniki po veljavnem seznamu OKS-ZŠZ),

ŠTEVILO VADEČIH/ŠTEVILO ŠPORTNIKOV/VELIKOST VADBENE SKUPINE (=*koeficient popolnosti skupine*):

* različne športne panoge in starostne skupine za izvedbo optimalne vadbe zahtevajo različno število vključenih.
* z merili je določena potrebna (priporočena) velikost posamezne vadbene skupine:
  + če v program ni vključena polovica potrebnega števila vključenih (50 %), se program ne prizna,
  + če je v programu manj udeležencev (med 50 in 100 %), se število točk proporcionalno zmanjša,
  + večje število udeležencev v programu ne vpliva na dodatno vrednotenje programa.

|  |  |  |  |  |
| --- | --- | --- | --- | --- |
| PREGLEDNICA A-1 | PROSTOČASNI IN REKREACIJSKI PROGRAMIH | | | |
| ŠTEVILO VKLJUČENIH V VADBENI SKUPINI | ŠV-PRO do 6 let | ŠV-PRO 6 do 19 let | RE; ŠŠTU | ŠSTA, ŠI, ŠV-PP |
| število vključenih/velikost skupine | 10 | 15 | 15 | 10 |

|  |  |  |  |
| --- | --- | --- | --- |
| PREGLEDNICA A-2 | PRIPRAVLJALNI PROGRAMI | | |
| ŠTEVILO VKLJUČENIH V VADBENI SKUPINI | ŠV-PRI (U-6 in U-7) | ŠV-PRI (U-8 in U-9) | ŠV-PRI (U-10 in U-11) |
| število vključenih/velikost skupine | 10 | 8 | 8 |

|  |  |  |  |
| --- | --- | --- | --- |
| PREGLEDNICA A-3 | TEKMOVALNI PROGRAMI | | |
| ŠTEVILO ŠPORTNIKOV V VADBENI SKUPINI | ŠV-USM (U-13; U-15): | ŠV-USM (U-17; U-19 let): | KŠ ČLANI/CE |
| IŠP/MI: število športnikov/velikost skupine | 6 | 6 | 4 |
| KŠP: število športnikov/velikost skupine | 12 | 12 | 12 |

KŠP: kolektivne športne panoge; IŠP: individualne športne panoge; MI: miselne igre.

KOMPETENTNOST STROKOVNIH DELAVCEV (= korekcija strokovni kader):

* različni športni programi zahtevajo različno angažiranost izobraženega/usposobljenega kadra:
* stopnja 1: vodja programa nima ustrezne strokovne izobrazbe/usposobljenosti za delo v športu,
* stopnja 2: vodja programa je strokovno izobražen/usposobljen in vodi programe RE in ŠSTA (ŠŠTU, ŠI).
* stopnja 3: vodja programa je strokovno izobražen/usposobljen in vodi programe ŠV-PRO.
* stopnja 4: vodja programa je strokovno izobražen/usposobljen in vodi programe ŠV-PRI, ŠV-USM.
* če isti strokovni delavec hkrati izvaja dva programa (ali več) istega izvajalca, se korekcijski faktor ustrezno zmanjša.

|  |  |  |  |  |
| --- | --- | --- | --- | --- |
| PREGLEDNICA B | KOREKCIJA: STROKOVI KADER | | | |
| STROKOVNI KADER | stopnja 1 | stopnja 2 | stopnja 3 | stopnja 4 |
| korekcijski faktor strokovni kader | 0,000 | 0,250 | 0,500 | 1,000 |

UPORABA ŠPORTNIH OBJEKTOV (*= korekcija športni objekt*):

* Različni športni programi se izvajajo v/na različnih športnih objektih:
  + skupina 1: zunanje športne površine, športni objekti izven občine in brezplačna uporaba ŠD Nazarje za programe ŠV-PRO, ŠV-PRI, ŠV-USM in KŠ
  + skupina 2: plačljiva uporaba ŠD Nazarje za programe RE in ŠSta.
* Izvajalcem LPŠ, ki programe izvajajo v plačljivih terminih, se korekcija za uporabo ŠD Nazarje prizna le, če v postopku JR predložijo zahtevana dokazila o uporabi športnega objekta.

|  |  |  |
| --- | --- | --- |
| PREGLEDNICA C | KOREKCIJA: ŠPORTNI OBJEKT | |
| ŠPORTNI OBJEKT | skupina 1 | skupina 2 |
| korekcijski faktor športni objekt | 0,000 | 0,500 |

MATERIALNI STROŠKI IZVEDBE PROGRAMOV (*= korekcija materialni stroški*):

* pri izvedbi športnih programov nastajajo tudi drugi stroški (oprema, sodniki, prevozi…).
* z merili je (preglednice št. 1 do 9) določeno, katerim programom se materialni stroški ovrednotijo.
* pogoj se upošteva samo pri tekmovalnih programih (ŠV-USM, KŠ, VŠ).
* z LPŠ/JR se določi korekcijski faktor za vrednotenje materialnih stroškov izvedbe programov.

ŠTEVILO PRIZNANIH VADBENIH SKUPIN NA IZVAJALCA:

* z LPŠ/JR se za posamezno koledarsko leto lahko omeji skupno število priznanih vadbenih skupin po športnih programih: ŠV-PRO, ŠV-PRI, ŠV-USM, KŠ, ŠI, RE, ŠSTA.

PRIZNANI LETNI OBSEG VADBE:

* z merili je za vse skupine športnih programov določen letni obseg vadbe, ki se sofinancira z LPŠ (preglednice: št. 1 do 9). V netekmovalnih športnih programih (ŠV-PRO, RE, ŠSTA, ŠI, ŠŠTU) vadba praviloma poteka najmanj 30 tednov oz. 60 ur. V ŠV-PRI, ŠV-USM in KŠ/VŠ je priznani letni obseg vadbe praviloma višji. Izvajalci lahko ob prijavi na JR sami določijo letni obseg za vsak športni program; ki ne sme presegati z LPŠ/JR priznanega letnega obsega vadbe!

DODATNI POGOJI ZA IZBIRO NETEKMOVALNIH PROGRAMOV

CENA ŠPORTNEGA PROGRAMA (= korekcija cena športnega programa):

* izvajalci za izvedbo športnih programov zaračunavajo različne cene (vadnine). Občina spodbuja izvajanje takšnih športnih programov, ki so za udeležence sprejemljivejši:
  + skupina 1: udeleženec krije več kot 75 % polne cene programa,
  + skupina 2: udeleženec krije več kot 40 % in manj kot 5 % polne cene programa,
  + skupina 3: udeleženec krije manj kot 40 % cene programa,
  + skupina 4: program je za udeleženca brezplačen.

Pogoj se upošteva samo pri prostočasnih in športnorekreativnih programih (ŠV-PRO, RE, ŠSTA, ŠI, ŠŠTU…).

|  |  |  |  |  |
| --- | --- | --- | --- | --- |
| PREGLEDNICA D | KOREKCIJA: CENA PROGRAMA | | | |
| CENA ŠPORTNEGA PROGRAMA | skupina 1 | skupina 2 | skupina 3 | skupina 4 |
| korekcijski faktor cena programa | 0,400 | 0,600 | 0,800 | 1,000 |

MERILA ZA VREDNOTENJE PROSTOČASNIH ŠPORTNIH PROGRAMOV V ZAVODIH S PODROČJA VIZ

Med programe, ki se izključno izvajajo v zavodih VIZ, prištevamo:

Promocijske športne programe predstavljajo: Mali sonček (MS), Ciciban planinec (CP), Zlati sonček (ZS), Krpan (KR), Naučimo se plavati (NSP), Mladi planinec (MP).

Šolska športna tekmovanja (ŠŠT) predstavljajo udeležbo šolskih športnih ekip na tekmovanjih, ki so razpisana v reviji Šport mladih (Informator) od osnovnega do državnega nivoja. Sofinancira se udeležba šolskih ekip in posameznikov na tekmovanjih, ki potekajo izven meja občine.

Dodatne ure športa predstavljajo programi, ki jih šole v sodelovanju s športnimi društvi izvajajo s ciljem posodobiti in povečati kakovost ter privlačnost prostočasnih programov. Sofinancirajo se vadbene skupine, ki vadbo izvajajo v terminih predvidenih za šolske športne krožke.

S sredstvi lokalne skupnosti se sofinancirajo:

|  |  |
| --- | --- |
| ŠPORTNI PROGRAM: | MERILO ZA VREDNOTENJE: |
| ŠV-VIZ: promocijski program: MS, CP, ZS, KR, NSP, MP | MS/udeleženec |
| ŠV-VIZ: šolska športna tekmovanja - udeležba ekip | MS/skupina |
| ŠV-VIZ: dodatne ure športa v OŠ | MS/skupina |

|  |  |  |  |  |
| --- | --- | --- | --- | --- |
| PREGLEDNICA ŠT. 1 | ŠV-VIZ | | | |
| ŠPORTNI PROGRAMI V ZAVODIH VIZ | MS, ZS, KR, NSP | ŠŠT-osnovno | ŠŠT-državno | DUŠ v OŠ |
| število udeležencev programa | 1 | 10 | 10 | 15 |
| TOČKE/MS/UDELEŽENEC ali SKUPINA | 1 | 10 | 15 | 30 |

MERILA ZA VREDNOTENJE PROSTOČASNIH ŠPORTNIH PROGRAMOV OTROK IN MLADINE (PP) TER OBŠTUDIJSKIH ŠPORTNIH PROGRAMOV

Celoletni programi ŠV-PRO, ŠV-PRI, ŠV-PP in ŠŠTU praviloma potekajo najmanj 30 tednov v letu (oz. 60 ur).

ŠV-PRO so programi, katerih glavni cilj je ljubiteljsko ukvarjanje s športom in koristno preživljanje prostega časa, namen pa ni udeležba na tekmovanjih. Programe ŠV-PRO praviloma izvajajo društva s pretežno rekreativno naravnanostjo.

Programi ŠV-PP so namenjeni otrokom in mladini z motnjami v razvoju oziroma s prirojenimi in/ali pridobljenimi okvarami in se izvajajo z namenom ustrezno poskrbeti za uspešno socialno integracijo v vsakdanje življenje.

Programi ŠŠTU predstavljajo pomembno dopolnilo intelektualnemu delu in pripomorejo k nevtralizaciji negativnih učinkov sedečega načina življenja. Celoletni programi se praviloma izvajajo v kraju študija.

S sredstvi lokalne skupnosti se sofinancirajo:

|  |  |
| --- | --- |
| ŠPORTNI PROGRAM: | MERILO ZA VREDNOTENJE: |
| ŠV-PRO: celoletni prostočasni programi | strokovni kader/skupina |
| ŠV-PP: celoletni športni programi | strokovni kader/skupina |
| ŠŠTU: celoletni športni programi | strokovni kader/skupina |

|  |  |  |  |  |
| --- | --- | --- | --- | --- |
| PREGLEDNICA ŠT. 2 | PROSTOČASNI PROGRAMI | | | |
| CELOLETNI PROSTOČASNI PROGRAMI | ŠV-PRO do 6 let | ŠV-PRO 6 do 19 let | ŠV-PP | ŠŠTU |
| število ur vadbe/tedensko | 1,5 | 2 | 2 | 2 |
| število tednov | 30 | 30 | 30 | 30 |
| TOČKE/STROKOVNI KADER/SKUPINA | 45 | 60 | 60 | 60 |

ŠV-PRI so programi, katerih osnovni cilj je spoznavanje specifične športne panoge (prednostno izbrani šport) in doseganje vrhunskih športnih dosežkov. Po ZŠpo-1 vključeni v starostne skupine od 6 do 12 let praviloma ne morejo postati registrirani športniki in tudi rezultati doseženi na tekmovanjih se večinoma ne upoštevajo. Programe ŠV-PRI praviloma izvajajo (prijavljajo) športna društva, ki imajo izdelano piramido tekmovalnih selekcij z vrhom v članski tekmovalni ekipi.

S sredstvi lokalne skupnosti se sofinancirajo:

|  |  |
| --- | --- |
| ŠPORTNI PROGRAM: | MERILO ZA VREDNOTENJE: |
| ŠV-PRI: celoletni pripravljalni programi | strokovni kader/skupina |

|  |  |  |  |
| --- | --- | --- | --- |
| PREGLEDNICA ŠT. 3 | PRIPRAVLJALNI PROGRAMI | | |
| CELOLETNI PRIPRAVLJALNI PROGRAMI | ŠV-PRI U-6/7 | ŠV-PRI U-8/9 | ŠV-PRI U-10/11 |
| število ur vadbe/tedensko | 3 | 3 | 3 |
| število tednov | 30 | 40 | 40 |
| TOČKE/STROKOVNI KADER/SKUPINA | 90 | 120 | 120 |

MERILA ZA VREDNOTENJE ŠPORTNIH PROGRAMOV OTROK IN MLADINE USMERJENIH V KAKOVOSTNI IN VRHUNSKI ŠPORT

ŠV-USM vključuje programe za mlade športnike, kjer je osnovni cilj doseganje vrhunskih športnih rezultatov.

Programi ŠV-USM predstavljajo načrtovane športne aktivnosti z namenom nastopanja na uradnih tekmovanjih NPŠZ do naslova državnega prvaka. V programih ŠV-USM se upoštevajo samo mladi športniki, ki so registrirani v skladu z ZŠpo-1 (podatki OKS-ZŠZ).

Mladi športniki lahko s kvalitetnimi rezultati v skladu s Pogoji, pravili in kriteriji za registriranje in kategoriziranje športnikov v RS dosežejo status športnika mladinskega (MLR) ali perspektivnega razreda (PR). S tem se jim prizna program dodatne športne vadbe, ki se sofinancira pod pogojem, da je kategorizacija navedena v zadnji objavi OKS-ZŠZ pred objavo JR in je športnik naveden kot član društva s sedežem v občini.

S sredstvi lokalne skupnosti se sofinancirajo:

|  |  |
| --- | --- |
| ŠPORTNI PROGRAM: | MERILO ZA VREDNOTENJE: |
| ŠV-USM: celoletni TEKMOVALNI programi | strokovni kader, materialni stroški/skupina |
| ŠV-USM: dodatni programi kategoriziranih športnikov MLR, PR | materialni stroški/udeleženec |

|  |  |  |  |  |
| --- | --- | --- | --- | --- |
| PREGLEDNICA ŠT. 4 | TEKMOVALNI PROGRAMI | | | |
| CELOLETNI TEKMOVALNI PROGRAMI | ŠV-USM U-12/13 | ŠV-USM U-14/15 | ŠV-USM U-16/17 | ŠV-USM U-18/19 |
| število ur vadbe/tedensko | 3 | 3 | 4 | 4 |
| število tednov | 40 | 40 | 40 | 40 |
| TOČKE/STROKOVNI KADER/SKUPINA | 120 | 120 | 160 | 160 |
| TOČKE/MATERIALNI STROŠKI/SKUPINA | 120 | 120 | 160 | 160 |

|  |  |  |
| --- | --- | --- |
| PREGLEDNICA ŠT. 5 | KATEGORIZIRANI | |
| DODATNI PROGRAMI KATEGORIZIRANIH | KATEGORIZACIJA MLR | KATEGORIZACIJA PR |
| velikost skupine/število vključenih | 1 | 1 |
| TOČKE/MATERIALNI STROŠKI/UDELEŽENEC | 40 | 80 |

MERILA ZA VREDNOTENJE PROGRAMOV KAKOVOSTNEGA ŠPORTA

KŠ je pomembna vez med programi ŠV-USM ter VŠ, saj vključuje večje število športnikov in strokovnega kadra, kar omogoča vzpostavitev konkurenčnega okolja znotraj posameznih športnih panog na nacionalni ravni.

Programi KŠ predstavljajo načrtovane športne aktivnosti z namenom nastopanja na uradnih tekmovanjih NPŠZ do naslova državnega prvaka. V programih KŠ se upoštevajo le športniki, ki so v članskih kategorijah registrirani v skladu z ZŠpo-1 (podatki OKS-ZŠZ) in hkrati ne izpolnjujejo pogojev za pridobitev statusa vrhunskih športnikov.

Športniki lahko s kvalitetnim delom in rezultati v skladu s Pogoji, pravili in kriteriji za registriranje in kategoriziranje športnikov dosežejo status športnika državnega razreda (DR). S tem se jim prizna program dodatne športne vadbe, ki se sofinancira pod pogojem, da je kategorizacija navedena v zadnji objavi OKS-ZŠZ pred objavo JR in je športnik naveden kot član društva s sedežem v občini.

S sredstvi lokalne skupnosti se sofinancirajo:

|  |  |
| --- | --- |
| ŠPORTNI PROGRAM: | MERILO ZA VREDNOTENJE: |
| KŠ: celoletni tekmovalni programi odraslih | materialni stroški/skupina |
| KŠ: dodatni programi kategoriziranih športnikov DR | materialni stroški/udeleženec |

|  |  |
| --- | --- |
| PREGLEDNICA ŠT. 6 | KŠ |
| CELOLETNI TEKMOVALNI PROGRAMI | ČLANSKE EKIPE |
| število ur vadbe/tedensko | 4 |
| število tednov | 40 |
| TOČKE/MATERIALNI STROŠKI/SKUPINA | 160 |

|  |  |
| --- | --- |
| PREGLEDNICA ŠT. 7 | KATEG. |
| DODATNI PROGRAMI KATEGORIZIRANIH | KATEGORIZACIJA DR |
| velikost skupine/število vključenih | 1 |
| TOČKE/MATERIALNI STROŠKI/UDELEŽENEC | 40 |

MERILA ZA VREDNOTENJE PROGRAMOV VRHUNSKEGA ŠPORTA

VŠ predstavlja eno naj višjih oblik človekove ustvarjalnosti na področju športa. Z vidika javnega interesa zajema programe priprav in tekmovanj športnikov, ki so v skladu s Pogoji, pravili in kriteriji za registriranje in kategoriziranje športnikov v RS pridobili naziv športnika olimpijskega (OR), svetovnega (SR) in/ali mednarodnega razreda (MR). Vrhunskim športnikom s statusom OR, SR in/ali MR se priznajo dodatni programi športne vadbe, ki se sofinancirajo pod pogojem, da je kategorizacija navedena v zadnji objavi OKS-ZŠZ pred objavo JR in je športnik naveden kot član društva s sedežem v občini. Programi vrhunskih športnikov invalidov se obravnavajo enako kot ostali programi VŠ.

S sredstvi lokalne skupnosti se sofinancirajo:

|  |  |
| --- | --- |
| ŠPORTNI PROGRAM: | MERILO ZA VREDNOTENJE: |
| VŠ: dodatni programi kategoriziranih športnikov MR, SR, OR | materialni stroški/udeleženec |

|  |  |  |  |
| --- | --- | --- | --- |
| PREGLEDNICA ŠT. 8 | KATEGORIZIRANI | | |
| DODATNI PROGRAMI KATEGORIZIRANIH | KATEGORIZACIJA MR | KATEGORIZACIJA SR | KATEGORIZACIJA OR |
| število udeležencev programa | 1 | 1 | 1 |
| TOČKE/MATERIALNI STROŠKI/UDELEŽENEC | 80 | 120 | 160 |

MERILA ZA VREDNOTENJE PROGRAMOV INVALIDOV, REKREACIJE IN STAREJŠIH

Celoletni programi ŠI, RE in ŠSTA praviloma potekajo najmanj 30 tednov v letu (oz. 60 ur).

ŠI predstavlja pomembne psihosocialne (rehabilitacija, vključenost v družbo) in športne (rekreacija, tekmovanja, paraolimpijski športi) učinke v življenju invalidov. Osnovni cilj je invalidom omogočiti enakovredno sodelovanje pri prostočasnih športnih aktivnostih, zato se s programi spodbuja povezovanje med športnimi in invalidskimi društvi.

RE je smiselno nadaljevanje ŠV-PRO in KŠ in je skupek raznovrstnih športnih dejavnosti odraslih vseh starosti (nad 20 let) in družin s ciljem aktivne in koristne izrabe prostega časa (druženje, zabava), ohranjanja zdravja in dobrega počutja ter udeležbe na rekreativnih tekmovanjih. Z vidika javnega interesa so pomembni učinki redne športne vadbe, ki dokazujejo njen pozitivni vpliv na zdravje posameznika in posledično na javno zdravje. Programi RE predstavljajo najširšo in najpestrejšo izbiro organizirane športne vadbe netekmovalnega značaja (celoletni ciljni programi, pilotski programi, področni centri gibanja za zdravje).

ŠSTA je športno rekreativna dejavnost odraslih praviloma nad doseženim 65. letom. Za posameznika redna športna vadba predstavlja kakovostno ohranjanje telesnega, duševnega in socialnega zdravja ter ohranjanja ustvarjalne življenjske energije. Programi ŠSTA ponujajo različne oblike (celoletna gibalna vadba, vadba razširjene družine).

S sredstvi lokalne skupnosti se sofinancirajo:

|  |  |
| --- | --- |
| ŠPORTNI PROGRAM: | MERILO ZA VREDNOTENJE: |
| ŠI: celoletni športnorekreativni programi invalidov | športni objekt in strokovni kader/skupina |
| RE: celoletni športnorekreativni programi odraslih | športni objekt in strokovni kader/skupina |
| ŠSta: celoletni športnorekreativni programi starejših | športni objekt in strokovni kader/skupina |

|  |  |  |  |
| --- | --- | --- | --- |
| PREGLEDNICA ŠT. 9 | ŠPORTNOREKREATIVNI PROGRAMI | | |
| CELOLETNI ŠPORTNOREKREATIVNI PROGRAMI | ŠI | RE | ŠSTA |
| število ur vadbe/tedensko | 2 | 2 | 2 |
| število tednov | 30 | 30 | 30 |
| TOČKE/ŠPORTNI OBJEKT/SKUPINA | 60 | 60 | 60 |
| TOČKE/STROKOVNI KADER/SKUPINA | 60 | 60 | 60 |

ŠPORTNI OBJEKTI IN POVRŠINE ZA ŠPORT V NARAVI

Učinkovita in dostopna mreža kakovostnih športnih objektov in površin za šport je pomemben dejavnik športnega udejstvovanja. S sredstvi za investicije v športne objekte se na lokalni ravni sofinancira posodabljanje in investicijsko vzdrževanje obstoječih športnih objektov in površin v lasti občine.

MERILA ZA SOFINANCIRANJE PROJEKTOV OBNOVE ŠPORTNIH OBJEKTOV

Izvedbo sofinanciranja investicij v javne športne objekte in površine za šport v naravi se praviloma razpiše poseben (od drugih področij športa ločen) javni razpis. Izvajalca takšnih projektov posebej (brez sodelovanja Komisije za izvedbo JR) izbere občinska uprava.

Pri sofinanciranju investicijskega vzdrževanja športnih objektov, kjer se izvajajo športni programi LPŠ, se z LPŠ in JR določi višino sredstev za izvedbo vzdrževalnih del. Upoštevajo se naslednja MERILA:

* lastništvo športnega objekta,
* delež lastnih sredstev prijavitelja v skupni vrednosti načrtovane investicije,
* namen uporabe športnega objekta (netekmovalni ali tekmovalni športni programi),
* predvideni čas zaključka investicijsko-vzdrževalnih del (leto 2019 ali pozneje).

Komisija za izvedbo JR oceni prispele vloge in pripravi predlog izbora. O prednostnem vrstnem redu investicijsko-vzdrževalnih del svoje mnenje poda Odbor za šport.

MERILA ZA VREDNOTENJE OBRATOVALNIH STROŠKOV ŠPORTNIH OBJEKTOV IN POVRŠIN

Na obstoječih športnih objektih in površinah za šport v naravi, kjer se izvajajo športni programi v javnem interesu, nastajajo stroški, ki jih občina lahko sofinancira, če upravljavec v postopku JR dokaže, da je objekt neobhoden za uresničevanje javnega interesa in zaradi izvajanja programov nastajajo stroški obratovanj in vzdrževanja.

Z LPŠ/JR se imenuje športne objekte, ki so sofinancirani z JR, določi višina sredstev za sofinanciranje in vrednost korekcijskih faktorjev za različne vrste športnih objektov.

S sredstvi lokalne skupnosti se sofinancirajo:

|  |  |
| --- | --- |
| ŠPORTNI OBJEKTI | MERILO ZA VREDNOTENJE: |
| OBJEKTI: sofinanciranje obratovalnih stroškov športnih objektov | stroški inv. vzdrževanja/športni objekt |

|  |  |
| --- | --- |
| PREGLEDNICA ŠT. 10 | OBJEKT |
| ŠPORTNI OBJEKTI IN POVRŠINE ZA ŠPORT | MATERIALNI STROŠKI |
| obratovalni stroški športnih objektov | 1 |
| TOČKE/MATERIALNI STROŠKI/OBJEKT | 1 |

Vrednotenje sofinanciranja obratovalnih stroškov se izvede tako, da prijavitelji v postopku JR upravičijo nastale stroške obratovanja športnega objekta (kopije računov preteklega koledarskega leta), pri čemer velja merilo: 10 € dokazljivih stroškov = 1 točka!

RAZVOJNE DEJAVNOSTI V ŠPORTU

Razvojne dejavnosti predstavljajo medsebojno prepletene strokovne naloge, ki nepogrešljivo podpirajo vsa ostala področja športa. Razvojne dejavnosti so: usposabljane/izpopolnjevanje strokovnih kadra v športu, statusne pravice športnikov, založništvo, znanstvenoraziskovalna dejavnost ter informacijsko-komunikacijska tehnologijo v športu.

MERILA ZA USPOSABLJANJE IN IZPOPOLNJEVANJE STROKOVNIH KADROV V ŠPORTU

Strokovno izobraženi/usposobljeni kadri so ključ razvoja in uspešnosti. Programi izobraževanja (univerzitetni) so v domeni izobraževalnega sistema, programe usposabljanja/izpopolnjevanja pa izvajajo NPŠZ po veljavnih programih, ki so verificirani pri strokovnem svetu RS za šport ali pri strokovnih organih NPŠZ. Z LPŠ/JR se določi obseg sredstev za usposabljanje/izpopolnjevane in največje dovoljeno število udeležencev na prijavitelja.

S sredstvi lokalne skupnosti se sofinancirajo:

|  |  |
| --- | --- |
| RAZVOJNA DEJAVNOST: | MERILO ZA VREDNOTENJE: |
| usposabljanje in izpopolnjevanje strokovnih kadrov | materialni stroški/udeleženec |

|  |  |  |  |
| --- | --- | --- | --- |
| PREGLEDNICA ŠT. 11 | RAZVOJNE DEJAVNOSTI | | |
| RAZVOJNI PROGRAMI | IZPOPOLNJEVANJE (licenciranje) | USPOSBLJANJE (I. stopnja) | USPOSBLJANJE (I. stopnja) |
| število vključenih v projekt | 1 | 1 | 1 |
| TOČKE/MATERIALNI STROŠKI/UDELEŽENEC | 15 | 60 | 120 |

STATUSNE PRAVICE ŠPORTNIKOV, TRENERJEV IN STROKOVNA PODPORA PROGRAMOM

Skrb za izobraževanje nadarjenih in kategoriziranih športnikov se na nivoju lokalne skupnosti kaže kot sofinanciranje štipendij za nadarjene in kategorizirane. Z LPŠ/JR se lahko določi višina sredstev in skupno število upravičencev, ki so izbrani na podlagi MERIL (preglednica št. 12):

|  |  |  |  |
| --- | --- | --- | --- |
| PREGLEDNICA ŠT. 12 | STATUSNE PRAVICE ŠPORTNIKOV | | |
| POMEN PANOGE: članstvo v društvu | 0 - 30 članov | 31 - 99 članov | 100 + članov |
| TOČKE ZA IZBIRO | 1 | 5 | 10 |
| ŠPORTNA USPEŠNOST: naziv mladega športnika | registriran | naziv MLR | naziv PR |
| TOČKE ZA IZBIRO | 1 | 5 | 10 |
| RAZŠIRJENOST: število registriranih v NPŠZ | 0 - 500 reg. | 501 - 2999 reg. | 3000 + reg. |
| TOČKE ZA IZBIRO | 1 | 5 | 10 |
| USPEŠNOST: število tekmovalnih ekip | 1 - 2 ekipi | 3 - 4 ekipe | 5 + ekip |
| TOČKE ZA IZBIRO | 2 | 5 | 10 |

ZALOŽNIŠTVO V ŠPORTU

Založništvo v športu predstavlja izdajanje in/ali nakup strokovne literature in/ali drugih periodičnih in/ali občasnih športnih publikacij ter propagandnega gradiva na temo športnih dejavnosti. Z LPŠ/JR se določi višina sredstev za sofinanciranje in skupno število priznanih projektov. V kolikor z LPŠ/JR ni drugače določeno, je izbran projekt, ki je na podlagi MERIL (preglednica št. 13) zbral največje število točk:

|  |  |  |  |
| --- | --- | --- | --- |
| PREGLEDNICA ŠT. 13 | ZALOŽNIŠTVO V ŠPORTU | | |
| DEFICITARNOST: število izdanih publikacij letno | 5 + publikacij | 1 - 4 publikacij | ni publikacij |
| TOČKE ZA IZBIRO | 2 | 5 | 10 |
| REFERENCE IZDAJATELJA (AVTORJA) | ni poznan | poznan v RS | svetovno znan |
| TOČKE ZA IZBIRO | 2 | 5 | 10 |
| VRSTA/POMEN PUBLIKACIJE | propagandno | zbornik | strokovna |
| TOČKE ZA IZBIRO | 2 | 5 | 10 |

ZNANSTVENO RAZISKOVALNA DEJAVNOST V ŠPORTU

Nosilci znanstveno-raziskovalne dejavnosti so javne raziskovalne institucije v sodelovanju s civilno športno sfero in/ali gospodarstvom, cilj dejavnosti pa je ustrezen prenos znanstvenih spoznanj v športno prakso. Lokalna skupnost se lahko odloči za sofinanciranje znanstvenoraziskovalne dejavnosti v primeru, ko gre za ciljne raziskovalne projekte, ki so povezani z lokalnim okoljem. V kolikor z LPŠ/JR ni drugače določeno, je izbran projekt, ki je na podlagi MERIL (preglednica št. 14) zbral največje število točk.

|  |  |  |  |
| --- | --- | --- | --- |
| PREGLEDNICA ŠT. 14 | ZNANSTVENORAZISKOVALNA DEJAVNOST | | |
| IZVEDLJIVOST PROJEKTA | začetna faza | faza izvedbe | zaključna faza |
| TOČKE ZA IZBIRO | 2 | 5 | 10 |
| RAZVOJNA KAKOVOST PROJEKTA: za občino | nima vpliva na razvoj športa | delno vpliva na razvoj športa | pospešuje razvoj športa |
| TOČKE ZA IZBIRO | 2 | 5 | 10 |
| POTENCIALNI VPLIV PROJEKTA NA OBČINO | pomemben za vlagatelja | pomemben za športna društva | pomemben za celotno občino |
| TOČKE ZA IZBIRO | 2 | 5 | 10 |
| REFERENCE PRIJAVITELJA/IZVAJALCA | nima referenc | do 5 let izkušenj | 5 + let izkušenj |
| TOČKE ZA IZBIRO | 2 | 5 | 10 |

INFORMACIJSKO KOMUNIKACIJSKA TEHNOLOGIJA V ŠPORTU

Informacijsko-komunikacijska tehnologija na področju športa predstavlja neposredno podporo za učinkovitejše in prijaznejše udejstvovanje v športu (obseg e-informacij o ponudbi v športu) ter sprotno analiziranje in spremljanje ravni učinkovitosti programov. V kolikor z LPŠ/JR ni drugače določeno, je izbran projekt, ki je na podlagi MERIL (preglednica št. 15) zbral največje število točk.

|  |  |  |  |
| --- | --- | --- | --- |
| PREGLEDNICA ŠT. 15 | IKT | | |
| DEFICITARNOST PODROČJA | vzdrževanje obstoječe IKT | nadomestitev obstoječe IKT | nakup nove IKT |
| TOČKE ZA IZBIRO | 2 | 5 | 10 |
| DOSTOPNOST IKT ZA UPORABNIKE | dostopna zaposlenim | dostopna društvom | dostopna vsem |
| TOČKE ZA IZBIRO | 2 | 5 | 10 |
| UPORABNOST IKT | uporabna za vlagatelja | uporabna v društvih | uporabna v celotni občini |
| TOČKE ZA IZBIRO | 2 | 5 | 10 |

ORGANIZIRANOST V ŠPORTU

Športna društva so interesna in prostovoljna združenja občanov, kjer le-ti v dobršni meri s prostovoljnim delom uveljavljajo svoje interese in so temelj slovenskega modela športa. Športna društva predstavljajo osnovo za obstoj in razvoj vseh pojavnih oblik športa, zato je v javnem interesu, da se z LPŠ zagotavljajo sredstva za njihovo delovanje.

MERILA ZA VREDNOTENJE DELOVANJA ŠPORTNIH DRUŠTEV

Pri vrednotenju delovanja športnih društev in njihovih zvez se upoštevajo naslednja merila:

* LOKALNI POMEN: leta neprekinjenega delovanja društva (po podatkih AJPES),
* ORGANIZIRANOST: člani društva s plačano članarino,
* ŠTEVILO VADEČIH: število priznanih popolnih celoletnih netekmovalnih skupin,
* ŠTEVILO ŠPORTNIKOV: število priznanih popolnih celoletnih tekmovalnih skupin.

Vsakemu izvajalcu se pri vsakem kriteriju prizna največ 100 točk.

Športna društva v OŠ niso upravičena do sredstev za delovanje. Izvajalcem, ki v postopku JR ne bodo imeli priznanih celoletnih vadbenih skupin, se skupni seštevek točk po prvem in drugem kriteriju določi s korekcijskim faktorjem = 0,500!

S sredstvi lokalne skupnosti (LPŠ) se sofinancira:

|  |  |
| --- | --- |
| ORGANIZIRANOST V ŠPORTU: | MERILO ZA VREDNOTENJE: |
| delovanje športnih društev na lokalni ravni | materialni stroški/društvo in/ali član in/ali leto |

|  |  |  |  |  |
| --- | --- | --- | --- | --- |
| PREGLEDNICA ŠT. 16 | ORGANIZIRANOST V ŠPORTU | | | |
| DELOVANJE ŠPORTNIH DRUŠTEV | LOKALNI POMEN | PLAČANA ČLANARINA | NETEKMOVALNE SKUPINE | TEKMOVALNE SKUPINE |
| točke/leto | 3 | 0 | 0 | 0 |
| točke/član in/ali točke/skupina | 0 | 1 | 5 | 10 |
| TOČKE/MS/DRUŠTVO (ne več kot) | 100 | 100 | 100 | 100 |

ŠPORTNE PRIREDITVE IN PROMOCIJA ŠPORTA

Športne prireditve so osrednji dogodek organizacijske kulture športa z vplivom na promocijo okolja. Kjer potekajo, imajo velik vpliv na razvoj turizma, gospodarstva in pomen za razvoj in negovanje športne kulture.

VELIKE MEDNARODNE ŠPORTNE PRIREDITVE:

Merila ne urejajo načina in višine vrednotenja/sofinanciranja področja velikih mednarodnih športnih prireditev (olimpijske igre, svetovna, evropska prvenstva, sredozemske igre, univerzijade…). Sredstva lokalne skupnosti se za takšne projekte v primeru uspešne kandidature za organizacijo/izvedbo zagotovijo v posebnih proračunskih virih.

DRUGE ŠPORTNE PRIREDITVE:

Med druge športne prireditve prištevamo tekmovanja na državnem nivoju, množične športne prireditve in druge športne prireditve lokalnega pomena, ki upoštevajo trajnostne kriterije in so usmerjene k povečanju števila športno dejavnega prebivalstva. Organizacija in izvedba uradnih tekmovanj NPŠZ (državna prvenstva, ligaška in pokalna tekmovanja) ni predmet vrednotenja in sofinanciranja po teh merilih.

MERILA ZA VREDNOTENJE DRUGIH ŠPORTNIH PRIREDITEV IN PROMOCIJE

Pri vrednotenju športnih prireditev se upoštevajo naslednja MERILA:

* množičnost (število udeležencev),
* raven (odmevnost) prireditve,
* ustreznost vsebine in
* pomen prireditve za lokalno okolje.

Z LPŠ/JR se določi višina sredstev za sofinanciranje in število priznanih športnih prireditev na izvajalca.

S sredstvi lokalne skupnosti (LPŠ) se sofinancirajo:

|  |  |
| --- | --- |
| ŠPORTNE PRIREDITVE | MERILO ZA VREDNOTENJE: |
| športne prireditve lokalnega, občinskega in državnega pomena | materialni stroški/prireditev |

|  |  |  |  |  |
| --- | --- | --- | --- | --- |
| PREGLEDNICA ŠT. 17 | ŠPORTNE PRIREDITVE | | | |
| MNOŽIČNOST: število udeležencev | do 30 | 31 - 60 | 61 - 100 | 101+ |
| TOČKE/MATERIALNI STROŠKI/PRIREDITEV | 20 | 40 | 60 | 80 |

|  |  |  |  |  |
| --- | --- | --- | --- | --- |
| PREGLEDNICA ŠT. 18 | KOREKCIJA: PRIREDITVE | | | |
| RAVEN ŠPORTNE PRIREDITVE | lokalno | občinsko | regionalno | državno |
| KOREKCIJSKI FAKTOR | 0,400 | 0,600 | 0,800 | 1,000 |
| USTREZNOST VSEBINE: osnovni namen | netekmovalno | tekmovalno: VSI | tekmovalno: MLADI | tekmovalno: uradno DP |
| KOREKCIJSKI FAKTOR | 0,400 | 0,600 | 0,800 | 1,000 |
| POMEN ZA LOKALNO OKOLJE; tradicija | 0 - 5 let | 6 - 10 let | 11 - 15 let | 16 let + |
| KOREKCIJSKI FAKTOR | 0,400 | 0,600 | 0,800 | 1,000 |

JAVNO OBVEŠČANJE

Javno obveščanje v športu predstavlja produkcijo in predvajanje oddaj s športno vsebino. V kolikor z LPŠ/JR ni drugače določeno, je izbran projekt, ki na podlagi MERIL (preglednica št. 19) zbere največje število točk.

|  |  |  |  |
| --- | --- | --- | --- |
| PREGLEDNICA ŠT. 19 | JAVNO OBVEŠČANJE V ŠPORTU | | |
| DOSEG MEDIJA | lokalno | regionalno | državno |
| TOČKE ZA IZBIRO: | 5 | 10 | 20 |
| POGOSTOST POJAVLJANJA | mesečno | tedensko | dnevno |
| TOČKE ZA IZBIRO: | 5 | 10 | 20 |
| DOSTOPNOST VSEBINE | časopis | internet | TV, radio |
| TOČKE ZA IZBIRO: | 5 | 10 | 20 |

ŠPORTNA DEDIŠČINA

Športna dediščina oziroma muzejska dejavnost predstavlja zbiranje, varovanje, dokumentiranje in predstavljanje premične dediščine slovenskega športa. V kolikor z LPŠ in JR ni drugače določeno, je izbran projekt, ki na podlagi MERIL (preglednica št. 20) zbere največje število točk.

|  |  |  |  |
| --- | --- | --- | --- |
| PREGLEDNICA ŠT. 20 | ŠPORTNA DEDIŠČINA | | |
| IZVEDLJIVOST PROJEKTA: enote zbranega gradiva | do 20 | 21 - 50 | 51+ |
| TOČKE ZA IZBIRO | 5 | 10 | 20 |
| POMEN PROJEKTA | društveni | lokalni | nacionalni |
| TOČKE ZA IZBIRO | 5 | 10 | 20 |
| IZVIRNOST PROJEKTA | uporabljen pristop | inovativen pristop | izvirna ideja |
| TOČKE ZA IZBIRO | 5 | 10 | 20 |

DRUŽBENA IN OKOLJSKA ODGOVORNOST ŠPORTA

V družbeno in okoljsko odgovornost športa sodi Nacionalna kampanja za spodbujanje športnega obnašanja! Gre za skupni projekt MIZŠ, FŠO in lokalnih skupnosti. Lokalna skupnost lahko pristopi k projektu, ki je izbran na nacionalni ravni, sicer pa družbena in okoljska odgovornost športa ni predmet sofinanciranja po LPŠ! V kolikor z LPŠ/JR ni drugače določeno, je izbran projekt, ki na podlagi MERIL (preglednica št. 21) zbere največje število točk.

|  |  |  |  |
| --- | --- | --- | --- |
| PREGLEDNICA ŠT. 21 | DRUŽBENA ODGOVORNOST ŠPORTA | | |
| IZVEDLJIVOST PROJEKTA: zajemanje populacije | omejen dostop: posamezniki | omejen krog populacije | širok krog populacije |
| TOČKE ZA IZBIRO | 5 | 10 | 20 |
| POMEN PROJEKTA | društveni | lokalni | nacionalni |
| TOČKE ZA IZBIRO | 5 | 10 | 20 |
| IZVIRNOST PROJEKTA | že uporabljeni pristopi | inovativen pristop | izvirna ideja |
| TOČKE ZA IZBIRO | 5 | 10 | 20 |

KONČNE DOLOČBE

Pogoji in merila za izbiro in vrednotenje so za programe/področja športa, ki so sofinancirani v danem koledarskem letu, sestavni del razpisne dokumentacije javnega razpisa.

Merila za izbiro in vrednotenje LPŠ se v času od dneva objave JR za sofinanciranje LPŠ do končne odločitve o višini sofinanciranja programov/področij športa ne smejo spreminjati. Merila za vrednotenje LPŠ se lahko spremenijo in/ali dopolnijo. Spremembe in dopolnitve se opredelijo z LPŠ/JR za leto, za katerega se LPŠ sprejema.